Наставни предмет: **Основи правних поступака**

 Наставна јединица: Укидање и мењање правоснажних решења

 донетих у управном поступку уз пристанак или по

 захтеву странке

 Тип часа : Обрада градива

 Да би се правостажно решење могло укинути или изменити на основу одредаба

ЗУП-а, потребни су најпре следећи општи услови:

* да је решење постало правоснажно;
* да се истакне да је решењем неправилно примењен материјално- правни

пропис.

**Покретање поступка.** – Поступак се може покренути по службеној дужности или

захтеву странке.

За покретање поступка по службеној дужности потребно је да се испуне следећи

услови:

* да је странка правоснажним решењем стекла неко право или да су јој

правоснажним решењем одређене неке обавезе;

* да орган сматра да је правоснажним решењем неправилно примењен мате-

ријални закон, односно други материјално-правни пропис; то даље значи да

орган сматра да је правоснажним решењем признато странци неко право без

правног основа или да јој право није признато или пак да је признато право у

већем или мањем обиму или да је одређена већа или мања обавеза;

* да орган за измену ули укидање решења прибави пристанак странке;

странка ће, разуме се, пристати на измену или укидање правоснажног решења

само онда ако се не ради о оштећењу њених права, односно правних

интереса.

* Да се не вређа право трећег лица; до повреде права, односно правних интереса трећих лица може доћи нарочито у двоструким или вишестраначким управним стварима.

За измену или укидање правоснажног решења којим су странци одређене само

Обавезе треба да буду испуњени сви услови потребни и за мењање, односно укидање правоснажног решења којим су одређена права.

 Када се ради о измени или укидању правоснажног решења које је за странку из ма којих разлога неповољно и у овом случају треба да се испуне услови које се траже и за измену, односно укидање правоснажног решења, на основу којег је странка стекла неко

Право. У везу с подношењем захтева странке за измену, односно укидање правноснажног решења које је по њему неправилно, треба истаћи да поводом оваквог захтева орган решава по слободној оцени.

То значи да орган надлежан за решавање по захтеву странке није дужан да тај захтев мериторно расправи, па није дужан ни да га усвоји,

било да се ради о решењу којим је странка стекла нека права, било о решењу којим су за њу установљене само обавезе, односно о решењу које је за странку по другом основу неповољно.

**Надлежност органа за укидање, односно мењање решења**. – Било да су измена или укидање правоснажног решења настали по иницијативи органа(уз пристанак странке), било по захтеву саме странке, за подношење новог решења надлежан је увек орган који је донео раније решење.

**Рок у коме се може извршити измена или укидање решења**.- Пошто законом није предвиђен никакав рок, за орган не постоји никакво временско ограничење у коме се може изменити или укинути решење којим је странка стекла нека права или обавезе или које је за странку неповољно због других разлога.

**Дејство измењеног, односно укинотог решења**.- Ако је решење укинуто, у том случају се укидањем решења не поништавају правне последице које је решење већ произвело, али се онемогућава даље произвођење правних последица укинутог решења. Ако је решење измењено, у том случају измена решења, делује само за убудуће.

 **Наставна јединица**: **Оглашавање решења ништавним**

 **ТИП ЧАСА:Обрада градива**

У ЗУП-у се таксативно наводе разлози због којих се решење може огласити ништавим. Под ништавим решењем подразумева се решење које садржи

најтеже повреде закона, због чега оно не може да стекне правностажност и може се у свако доба поништити. Оглашавање решења ништавим сведено

је на ограничен број случајева. У Закону се наводе нарочито грубе повреде правног поретка, тј. квалификоване незаконитости због који се решење може огласити ништавим.

**Разлози због којих се решење може огласити ништавим**. - Као што је

наведено, разлози за оглашавање решења ништавим у нашем праву изричито су и таксативно наведени у ЗУП-у.

1. Најпре су предвиђена два разлога :

а) Ништавим се може огласити решење које је у управном поступку

донето у ствари из судске надлежности.

б) Ништавим се оглашава решење донето у ствари о којој се уопште не

може решавати у правном поступку.

1. Ништавим се оглашава и решење које би својим извршењем могло

Проузроковати неко дело кажњиво по кривичном закону. Према томе,

прекршај, не представља разлог за примену овог правног средства.

1. Ништавим се оглашава решење чије извршење није правно,

 ни фактички могуће.

1. Ништавим се оглашава и решење које је донео орган без претходног

Захтева странке, а на које странка није накнадно изрично или прећутно

пристала.

1. Најзад, према ЗУП-у, ништавим се оглашава решење које садржи такву

грешку која је по некој изричној законској одредби предвиђена као разлог

ништавости.

 **Решење се може огласити ништавим у свако доба**. – С обзиром на то да

се овде ради о разлозима који повлаче апсолутну ништавост, решење које

садржи такву грешку не може никад постати правоснажно. **Иницијатива за покретање поступка ради оглажавање решења ништавим.** – С обзиром

на то да се овде ради о апсолутној ништавности, ЗУП дозвољава да се решење може

огласити ништавним по службеној дужности, по предлогу странке или по предлогу

јавног тужиоца.

 **Обим оглашавања решења ништавим** . – Решење се, по правилу, оглашава ништавим

у целости. Међутим, могуће је и делимично оглашавање решења ништавим.

 **Надлежност орган за оглашавање решења ништавим**. – Решење оглашава ништавим

орган који га је донео или одговарајући другостепени орган, а ако овог нема – орган који има надзорна права над органом који је донео решење.

 **Употреба правног средства против решења донетог у поступку за оглашавање решења ништавим.** – Решење које је донето у поступку оглашавања ништавим сматра се новим решењем против кога је допуштена жалба, под претпоставком да је решење донео првостепени орган.Ако пак не постоји одговарајући другостепени орган коме би се могла изјавити жалба, против тог решења може се непосредно покренути управни спор.

ЛИТЕРАТУРА:Основи правних поступака –управни поступак за други и трећи разред правне и биротехничке школе, Славољуб Поповић и Стеван Лилић,Завод за уџбенике Београд 2010.

 За петак 20.03.2020.године

**Наставна јединица:Ванредно укидање извршног решења**

**Тип часа:Обрада градива**

**1.Услови под којима се може укинути извршно решење ванредним путем**.-Ванредно укидање извршног решења је врста решења које је донето у складу са законом и са другим прописима заснованим на закону али чијим би извршењем била угрожена добра о којима је реч у ЗУП-у. Стога се нужно намеће потреба за укидањем таквог решења у целини или у једном делу.За укидање решења ванредним путем потребно је да постоји неколико услова.

**1.Ванредним путем се може ,пре свега,укинути решење које је постало извршно.Међутим по истом основу може се такође укинути ,али уз одређене услове и правноснажно решење.**

**2.Ванредним путем се укида решење чијим би извршењем могла настати тешка и непосредна опасност по живот или здравље људи,јавну безбедност,јавни мир и поредак, јавни морал, или би изазвало поремећај у привреди.**

**3.Решење се ванредно укида ако се тешка и непосредна опасност по живот и здравље људи,јавну безбедност,јавни мир и поредак или јавни морал,односно опасност по изазивање поремећаја у привреди не би могли успешно отклонити другим средствима ,којима би се мање дирало у стечена права.**

**Извршно решење се може укинути у целости или делимично.- Ако се**  решење укида само делимично ,то се ради само у обиму који је неопходан да се опасност отклони или заштите важни друштвени интереси о којима је реч у наведеној одредби ЗУП-а.Делимичним укидањем извршног решења то решење се уствари мења .

**Надлежност органа за доношење новог решења .-Извршно решење због наведених разлога може се укинути или изменити**:

-орган који је донео решење које се мења или укида

- другостепени орган ,ако извршно решење због наведених разлога не укине ,односно не измени орган који га је донео;

-орган који има надзорна права над органом који је донео решење ,ако не постоји другостепени орган изнад органа чије извршно решење трееба да се укине или измени;то не мора бити орган управе,већ може бити извршни орган (на пример,**републичка** влада )

**Рок у коме се решење може укинути односно изменити.-Рок у коме се решење може укинути односно изменити није предвиђен** .Против решења којим је решење које је постало извршно укинуто применом наведеног ванредног правног средства у целини или делимично допуштена је жалба ако је решење донео првостепени орган.Жалба се изјављује другостепеном органу.Ако другостепеног органа нема ,против таквог решења може се непосредно покренути управни спор.

**Права странке на накнаду стварне штете**.-Пошто се применом наведеног правног средства може нанети штета странци ,ЗУП је нормирао право странке на накнаду стварне штете коју је она претрпела услед потпуног или делимичног укидања решења .О захтеву за накнаду штете у првом степену је надлежан суд који је ,по Закону о управним споровима,надлежан за решавање управног спора против решења донетог у вези са применом овог ванредног правног средства .

 **За петак 20.03.2020.године**